钦定古今图书集成/明伦汇编/闺媛典/第322卷 > 皇清五十五 > 罗文耀妻梁氏
## 钦定古今图书集成/明伦汇编/闺媛典/第322卷 > 皇清五十五 > 罗文耀妻梁氏

按《归化县志》：梁氏，罗文耀妻。年十七适罗，二十一而文耀殁。子开先仅四岁，以苦节自矢，父兄俱难之，氏执志益励，日事纺绩，以供滫瀡。先稍长，教以诗书。未几，补弟子员。年六十二病革，出发一缕示其子曰：“此而父所遗以永诀者，死则置我身傍，他无所及。” 遂卒。